CELEX: C2005/106/72
Language: fi
Date: 2005-04-30 00:00:00
Title: Asia T-71/05: Jacques Wunenburgerin 14.2.2005 Euroopan yhteisöjen komissiota vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/35
            
         Jacques Wunenburgerin 14.2.2005 Euroopan yhteisöjen komissiota vastaan nostama kanne
   (Asia T-71/05)
   (2005/C 106/72)
   Oikeudenkäyntikieli: ranska
   Jacques Wunenburger, kotipaikka Zagreb (Kroatia), on nostanut 14.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on Eric Boigelot.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa ajanjaksoa 1.7.1997–30.6.1999 koskevan luonnoksen arviointikertomukseksi, joka on lähetetty kantajalle 22.3.2002,
            
         
               2)
            
            
               kumoaa ajanjaksoa 1.7.1999–30.6.2001 koskevan luonnoksen arviointikertomukseksi, joka on lähetetty kantajalle 22.3.2002,
            
         
               3)
            
            
               myöntää korvauksen henkisestä kärsimyksestä, joka on aiheutunut siitä, ettei kantajan henkilökansiossa ole ollut arviointikertomuksia ajanjaksoilta 1997–1999 ja 1999–2001, ja hänen uralleen aiheutuneesta haitasta, jolloin vahingoksi arvioidaan 9.996 euroa, joka voi nousta oikeudenkäynnin aikana,
            
         
               4)
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsiteltävänä olevan asian kantaja väittää, että arviointikierroksesta 1997–1999 lähtien hän ei ole saanut lopullisia arviointikertomuksia.
   Hän muistuttaa tältä osin, että vakiintuneen oikeuskäytännön mukaan arviointikertomusta ei voida hylätä pelkästään siksi, että se on laadittu liian myöhään, paitsi poikkeuksellisissa olosuhteissa; tällaiset olosuhteet voi muodostaa sellainen viivästys niiden laatimisessa, etteivät arvioijat voi enää muistaa työsuoritusta. Tämä pätee kyseessä oleviin arviointikertomuksiin.
   Vaatimustensa tueksi kantaja vetoaa seuraaviin seikkoihin:
   
               —
            
            
               henkilöstösääntöjen 225 artiklan toisen kohdan, 26 artiklan ja 43 artiklan sekä henkilöstösääntöjen 43 artiklan soveltamista koskevien yleisten täytäntöönpanosäännösten, jotka liittyvät arviointikertomuksen laatimismenettelyyn, rikkominen
            
         
               —
            
            
               harkintavallan väärinkäyttö
            
         
               —
            
            
               tiettyjen yleisten oikeusperiaatteiden loukkaaminen, kuten puolustautumisoikeuksien kunnioittamisen periaatteen, hyvän hallinnon periaatteen, luottamuksensuojan periaatteen, selonottovelvollisuuden periaatteen, yhdenvertaisen kohtelun periaatteen ja niiden periaatteiden, joiden nojalla nimittävän viranomaisen on tehtävä päätös ainoastaan oikeudellisesti hyväksyttävien eli merkityksellisten ja sellaisten perusteiden perusteella, joita ei rasita ilmeinen arviointivirhe, loukkaaminen.